Lav et referat af nedenstående tekst:

Tekst:
Mandag var den danske fregat Esbern Snare i aktion ud for kysten ved Ækvatorial-Guinea. Her kom danske soldater et containerskib til undsætning, da det udsendte et nødsignal som følge af piratangreb i internationalt farvand. Men piraterne slap væk, og to besætningsmedlemmer fra containerskibet savnes nu. Det skriver Forsvarskommandoen i en pressemeddelelse . Et nødsignal fra et skib Hele aktionen begyndte med, at Esbern Snare modtog information, som pegede på, at pirater kunne være aktive i området ved øen Bioko, der hører under Ækvatorial-Guinea. Fregatten forsøgte at skabe kontakt til nogle af de civile skibe, der befandt sig i området, men uden held. Derfor satte Esbern Snare kurs mod området. Seahawk-helikopteren ombord på Esbern Snare blev efter noget tid sendt i forvejen for at observere, og da den nærmede sig området, modtog helikopteren et mayday-signal, der betyder, at et skib er i nød. Der var tale om et containerskib, og da helikopteren kom tæt på, kunne den ligeledes se et mindre motordrevet fartøj, der lå på siden af containerskibet - en såkaldt skiff. Ombord på fartøjet var der en række personer, der formodedes at være pirater og gidsler. Pirater slap væk med gidsler Umiddelbart efter helikopterens ankomst smed personerne i skiff'en genstande overbord for formodentligt at kunne sejle hurtigere, hvorefter piraterne satte kurs mod ord og Niger-deltaet. Fortsat med gidslerne ombord. For ikke at gøre situationen farligere for gidslerne, fulgte de danske soldater i Seahawk-helikopteren piraterne på sikker afstand i noget tid. Men da piraterne krydsede fra internationalt farvand og ind i nationalt farvand, vendte helikopteren tilbage til fregatten. Danske soldater har nemlig ikke tilladelse til at operere i nationale farvande. Såret af skud I løbet af aktionen modtog Esbern Snare meldinger om, at der fortsat var besætningsmedlemmer ombord på containerskibet, der udsendte mayday-signalet, og at en af disse var såret af skud i benet. Derudover blev der ikke meldt om pirater ombord på containerskibet, og derfor gik et hold danske soldater ombord på skibet for at yde førstehjælp. Den sårede blev senere bragt til Esbern Snare for at modtage lægehjælp, og personens tilstand stabil. Mandag aften fortsatte de danske soldater ombord på containerskibet med at yde støtte til besætningen og lede efter de to besætningsmedlemmer, der savnes i kølvandet på hændelsen,.

Referat:
En sømand er blevet skudt i benet, og to andre formodes at være blevet bortført til fastlandet af pirater.